钦定古今图书集成/理学汇编/文学典/第236卷 > 《吴兢乐府古题要解》 > 《秋胡行》
## 钦定古今图书集成/理学汇编/文学典/第236卷 > 《吴兢乐府古题要解》 > 《秋胡行》

右旧说：鲁有秋胡子，纳妻五日而宦于陈，五年乃归。
未至家，于路傍见妇人采桑美，悦之。下车谓曰：“力田
不如逢丰年，力畊不如见公卿。吾今有金，愿以与夫
人。”妇曰：“妇人当采桑力作，以养舅姑，不愿人之金。”秋
胡归至家，奉金遗母。母使人呼妇，妇至，乃向采桑者
妇也。妇恶其行，因东走，投河而死。后人哀而赋焉。